ముంబై
ముంబయి (), పూర్వము దీనిని బొంబే అని పిలిచేవారు. ఇది భారత దేశంలోని ఒక ప్రముఖ నగరము. ఇది మహారాష్ట్ర రాష్ట్రము యొక్క రాజధాని మరియు ప్రపంచంలో రెండవ అత్యంత జన సమ్మర్ధం గల నగరము. దీని ప్రస్తుత జనాభా 13 మిలియన్లు (ఒక కోటి ముప్పై లక్షలు ). ఇది మహారాష్ట్రలోని పశ్చిమ సముద్ర తీరంలోని సాష్టీ ద్వీపంలో ఉంది. ఆధునిక భారతదేశ విభిన్నతను ఈ నగరంలో చూడచ్చు. ఈనగర సినీ పరిశ్రమ, రాజకీయాలు, నేరస్థులు కలసిపోయి భవిష్యత్తు గురించి ఆందోళన కలిగిస్తుంది అదే సమయంలో ఈనగర వాసుల సాహసము ఆశ కలిగిస్తుంది.దక్షిణ ఆసియాలో ముంబాయ్ అతి పెద్ద నగరము.
ముంబయి విశ్వవిద్యాలయం
ముంబయి నగరం మరియు థానే, రాయగడ్, రత్నగిరి మరియు సింధుదుర్గ్ జిల్లాల్లోని లోని ఎన్నో కళాశాలలు ముంబయి విశ్వవిద్యాలయంయొక్క అనుబంధ సంస్థలు. ముంబయి విశ్వవిద్యాలయం విద్యార్థులకు బాచిలర్స్, మాస్టర్స్ మరియు డాక్టర్ పట్టాలు అందిస్తుంది. ఇది ఇన్స్టిట్యూట్ అఫ్ కెమికల్ టెక్నాలజీ (మునుపు UDCT), టాటా ఇన్స్టిట్యూట్ అఫ్ ఫండమెంటల్ రిసెర్చ్ (TIFR), ఇది ముంబయి విశ్వవిద్యాలయం యొక్క డీమ్డ్ యూనివర్సిటీ, మరియు టాటా మెమోరియల్ హాస్పిటల్ వంటి ప్రపంచంలో ఉన్నత స్థాయి పరిశోధనా కేంద్రాలకు అనుబంధ సంస్థగా ఉంది. THES - QS ప్రపంచ విశ్వవిద్యాలయాల ర్యాంకింగ్ లో, ఈ UoM ప్రపంచంలో గొప్ప 500 విశ్వవిద్యాలయాల్లో స్థానం పొందింది.